John Kasich
John Kasich (rođen 13. maja 1952) američki je političar, bivši guvernera američke savezne države Ohio, od 2011. do 2019. godine. Član je Republikanske stranke. Prethodno je bio član Predstavničkog doma SAD-a predstavljajući 12. kongresni distrikt Ohija u periodu od 1983. do 2001. godine. Bio je televizijski komentator na kanalu Fox News (od 2001. do 2007), a također je radio i kao investicijski bankar kao izvršni direktor podružnice Lehman Brothers banke u gradu Columbus, Ohio, sve do propasti banke 2008. godine. Na izborima za guvernera Ohija 2010. godine, Kasich je porazio tadašnjeg demokratskog guvernera Teda Stricklanda, osvojivši 49% glasova. Rođen je u radničkoj porodici u industrijskom zapadnom dijelu Pennsylvanije. Njegov otac, porijeklom iz Čehoslovačke, bio je poštar, a majka mu je bila porijeklom iz današnje Hrvatske.